हिंदू नेताओं के हमलावर पकड़ से बाहर : सोनी
गुरदासपुर | शिवसेनाबाल ठाकरे की बैठक युवासेना जिलाध्यक्ष वरिंदर मुन्ना की अध्यक्षता में हुई, जिसमें राज्य उपप्रमुख हरविंदर सोनी विशेष तौर पर शामिल हुए। इस मौके पर सोनी ने कहा कि पंजाब ने अनेक सालों तक आतंकवाद का दौर झेला है और बड़ी मुश्किल से सामूहिक प्रयासों से आतंकवाद खत्म हुआ था, परंतु पिछले कुछ महीनों से दुर्गा गुप्ता, अमित शर्मा, गगनेजा और डेरा सच्चा सौदा के श्रद्धालुओं पर जानलेवा हमले हुए और दोषी पुलिस की पकड़ से बाहर हैं, ये एक चिंता का विषय बन गया है। मुन्ना ने कहा कि एक तो पुलिस हिन्दू नेताओं के कातिलों को पकड़ नहीं पा रही है, दूसरी तरफ जो पकड़े हुए हैं उनको भी क़ैद करके नहीं रख पा रही है, जबकि यहां और केंद्र में हिंदुत्व का दम भरने वाली पार्टी बीजेपी का शासन है। इस मौके विक्की सलारिया, राजेश रामपाल, जगदीश सलारिया, बब्बू ठाकुर, नीरज शर्मा, प्रेम स्वरूप, बंटी ठाकुर, धीरज शर्मा, सुखविंदर सिंह, भूषण कुमार अन्य मौजूद थे।
bho_Deva hin_Deva